
Un tur de neuitat  în mirifica lume a parcurilor şi rezervaţiilor naturale din zona de frontieră a microregiunii

Dunăre – Nera -  Caraş

Program ecoturistic transfrontalier destinat promovării patrimoniului natural si cultural – istoric al parcurilor Porţile de Fier, Cheile Nerei – Beuşniţa, Munţii Vârşeţului (Vršačke Planine) şi Dunele Deliblato (Deliblatska Pesčara)

Octombrie 2007

Povestea noastră
În istoria ei zbuciumată Dunărea a fost nevoită să ia cu asalt munţii. Aşa au luat naştere Porţile de Fier - Arcul de Triumf prin care noul fluviu şi-a făcut apariţia în Univers. 

Fluviul acesta, tulbure şi albastru, năprasnic şi calm, monoton şi muzical n-a existat atâta timp cât n-au existat Porţile de Fier ... 

Drama genezei nu s-a putut petrece decât aici, în acest loc, care poartă pecetea convulsiilor dintâi. Stânca e striată dureros, ca-n chinurile facerii. 

Până la apariţia Barajului Porţile de Fier, apele Dunării strânse între munţi,  izbite tenace de praguri, îşi  redobândeau ţipătul  primordial  cu care fluviul şi-a făcut apariţia în viaţă. Din când în când prin teribilul Culoar şi astăzi continuă să bată năprasnicul vânt Coşava, ca o întrupare a unor forţe croite pentru o lume cu alte dimensiuni, ciclopice şi violente. 

Priveliştea Porţilor de la Dunăre implică din perspectiva elementelor, fierul şi piatra colosală, devenite munte. Un munte care se află într-o permanentă luptă cu apa dar şi-n armonie cu ea. 

Un munte geometric. 

Din perspectiva mileniilor, însă, Porţile sunt o Replică Istorică. Totul de jur împrejur e linişte şi încremenire. 

Marile dimensiuni ale Cosmosului sunt de faţă - Infinitul şi Eternitatea…
(Ilie Purcărete – ŞTAMPE DUNĂRENE)
Ziua a I-a
Microregiunea Dunăre – Caraş – Nera îşi salută vizitatorii .
(program flexibil în funcţie de sosirea participanţilor)

Programul ecoturistic Un tur de neuitat în parcurile naturale ale  microregiunii Dunăre – Nera –Caraş poate începe la Oraviţa, Vršac, Bela Crkva sau Moldova Nouă. Toate sunt localităţi ale microregiunii plasate în zona unei arii naturale protejate şi în acelaşi timp pe o artera rutieră, motiv pentru care  accesul turiştilor cu autoturismul până în aceste locuri nu constituie o problemă. Cu avionul, turiştii pot veni până pe aeroporturile  din Timişoara  sau Belgrad, iar de aici pot călători cu autocarul până la oricare dintre destinaţii.

Informaţia furinzată  pe pagina web www.gecnera.ro oferă o variantă a programului ecoturistic având ca punct de plecare a grupului de turişti oraşul Oraviţa
Prezentare generală a ariilor naturale protejate din zona de frontieră a microregiunii Dunăre – Nera – Caraş la centrul de informare al GEC Nera din Oraviţa
· Lumea mirifică a microregiunii Dunăre – Nera - Caraş – film documentar.

Distribuire de materiale promoţionale printate ( pliante, broşuri)

Calătorie cu bicicleta (sau cu microbuzul),  cu durata de 1h 30”  până în localitatea Sasca Montană,. 
Misterioasa vale a Şuşarei .Călătorie  pe jos, pe o potecă  forestieră în lungime  de cca. 4 km, cu panta maximă de  32%, cu accesul pe stânga, la ieşirea din localitatea Sasca Montană spre Cărbunari.

 Obiective: 
Prezentarea patrimoniului natural  specific al rezervaţiei naturale Cheile Şuşarei:

- pădure cu exemplare de alun turcesc (Corylus colurna), vişin turcesc (Podus mahaleb), nuc comun (Jugleus regia), măceş de Beuşniţa (Rosa stylosa var beucensis), tisă (Taxus baccata), mojdrean (Fraxinus ornus), cărpiniţă (Carpinus orientalix), ghimpe (Ruscus aculeatus), cornişor (Ruscus hypoglosum), stânjenel (Iris graminea), bujor de pădure (Peonia tenuifolia var triternatifolia), săbiuţă (Gladiolus illiricus), garofiţă bănăţeană (Dianthus banaticus), bujor bănăţean (Peonia officinalis var banatica).
-specii caracteristice ale faunei:  ursul (Ursus arctos), râsul (Lynx lynx), vulturul alb (Neophran perenopterus), lăstunul mare (Apus melba), lăstunul de stâncă (Hirunda rupestris), rândunica roşcată (Hirunda daurica), pietrarul bănăţean (Oenanthe hispanica), presura bărboasă (Emberiza cirulus), vipera cu corn (Vipera amodytes), şarpele orb (Anguis fragilis colticus), scorpionul (Euscarpius carpathicus), liliacul mediteraneean (Rhinolopus luryale).
-Cheile Şuşarei, cascada Şuşara, cabana Şuşara, Peştera cu  Apă,  Peştera  cu  Nisip. 
-Festivaluri şi sărbători locale: Ruga de Sf. Petru şi Pavel (29 iunie) de la Sasca Montană, Ruga de Sf. Maria (15 august.) de la Cărbunari,
Cazare şi cină la locaţiile  din zona Parcului Naţional Cheile Nerei - Beuşniţa

Pensiunea DORA Sasca Montană

Acces: stânga la intrarea în Sasca Montană dinspre Oraviţa.

Oferta turistică: 29 locuri, bar, restaurant cu terasă, biliard, ciclism, drumeţii cu ghid autorizat, bucătărie cu meniu bănăţean tradiţional. 

Pensiunea CHEILE NEREI Sasca Română

Acces: dreapta la intrarea în Sasca Română dinspre Sasca Montană.

Oferta turistică: 28 locuri, parcare, bar, restaurant cu terasă, drumeţii cu ghid autorizat, călătorii cu barca pneumatică, călărie, paintball, bucătărie cu meniu bănăţean tradiţional. 

Hotel CARAŞ Oraviţa

Acces: dreapta din DN 57, la intrarea în Oraviţa dinspre Timişoara.  

Oferta turistică: 27 locuri, parcare, bar, restaurant cu terasă, bucătărie cu meniu bănăţean tradiţional.

Ziua a II-a
Lumea mirifică de la Ochiu Bei şi Cascada Beuşniţa 
8, 30 – 9, 30

Mic dejun la locurile de cazarea
10,00 – 12,30

Oraviţa,  o istorie vie a premierelor din România. Vizită în oraşul Oraviţa şi în satul aparţinător Ciclova Montană.
Obiective 

-Prezentarea premierelor cultural-istorice ale oraşului: teatrul - muzeu Mihai Eminescu – cel mai vechi teatru, Muzeul farmaciilor  Knoblau, lacurile de pe pârâul Oraviţa cu cele  mai vechi baraje de greutate , catedrala ortodoxă, biserica catolică, gara cu cea mai veche cale  ferată Oraviţa – Baziaş, mânăstirea Călugăra din satul Ciclova Montană

-Prezentarea patrimoniului natural  caracteristic a rezervaţiei naturale Valea Ciclovei din satul Ciclova Montană: pădure cu exemplare de alun turcesc (Corylus colurna), vişin turcesc (Podus mahaleb), nuc comun (Jugleus regia), tisă (Taxus baccata), liliac (Syringa vulgaris), mojdrean (Fraxinus ornus), cărpiniţă (Carpinus orientalix), ghimpe (Ruscus aculeatus), bujorul de pădure (Peonia mascula var triternotifolia), cornişor (Ruscus hypoglosum), stânjenel (Iris graminea); iar dintre animale   râsul (Lynx lynx), ursul (Ursus arctos), pietrosul bărbos (Emberiza cirulus), vipera cu corn (Vipera ammodytes). 

-punctele turistice: mânăstirea Călugăra, Piatra Simionului, Piatra Rolului, Peştera Sf. Elena.
Orele 12,30 – 14,00
Călătorie cu bicicleta (sau cu microbuzul) în zonă montană pe ruta Oraviţa – Ciuchici – Potoc – Podul Beiului – cantonul silvic Valea Beiului cu lungimea de cca. 20 km din care o porţiune de 8 km este un traseu de drum forestier şi drum comunal nemodernizat.
Orele 14,00 – 15,30

Picnic  la  păstrăvăria Valea Beiului.
Orele 15,30 – 18,00
Traseul turistic  Valea Beiului – Ochiu Bei – Cascada Beuşniţa. Călătorie  pe jos pe  un drum  forestier în lungime  de cca. 5 km, în unele zone  cu panta maximă de  38%, cu accesul din zona cantonului silvic Valea Beiului. 

Obiective 
Prezentarea patrimoniului natural  specific al rezervaţiei naturale Beuşniţa:

-pădure cu exemplare de făgetele relictare, alun turcesc (Corylus colurna), tisă (Taxus baccata), arborele mamut,  liliac (Syringa vulgaris), mojdrean (Fraxinus ornus), corn (Cornus mas), cărpiniţă (Carpinus orientalis), scumpia (Cotinus coggygria) etc

-monumente ale naturii  protejate în rezervaţie precum măceşul de Beuşniţa (Rosa Stylosa Desv. var. beucensis), vişinul turcesc (Padus mahaleb), ghimpele (Ruscus aculeatus), cornişorul (Ruscus hypoglosium), săbiuţa (Gladiolus illyriscus), orhideele locale.
-punctele turistice Cascadele Beuşniţei, izbucul carstic Ochiu Bei, Valea Beiului

-festivaluri şi sărbatori locale: Ruga de Sf. Ilie (20 iulie) de la Oraviţa, Ruga de Adormirea Maicii Domnului  (Sf. Maria Mare -15 august) de la Ciclova Română.
Orele 18,00 – 19,30

Călătorie pentru întoarcere la locaţiile de cazare 
Orele 20,00
Cină cu program de diverisment la locaţiile de cazare .
- Pensiunile Dora şi Cheile Nerei - legende şi folclor muzical de pe Valea Nerei prezentate la foc de tabără de către promotori ai folclorului local.

- Hotelul CARAŞ - cântece şi dansuri populare din zona Oraviţa.


Ziua a III-a
În Munţii Vârşeţului (Vršačke Planine)
Orele 8,30 – 9,30:      
Mic dejun şi părăsirea  locaţiilor de cazare  
Orele 10,00 – 12,00

Călătorie cu bicicleta (sau cu microbuzul)l, pe o distanţă de 55 km,  pe ruta Oraviţa (Sasca – Montană) – punctul de trecere a frontierei Naidăş/Kaluđerovo – Bela Crkva – Vrsac

Orele 12,00 – 13,00 
Cazare, reconfortare (cafea, răcoritoare, etc.)
Motel VETRENJAČA

Oferta turistică: 16 locuri, parcare, bar, restaurant cu terasă, bucătărie cu meniu bănăţean tradiţional. 

Vila BREG

Oferta turistică: 36 locuri, parcare, bar, restaurant cu terasă, sală de conferinţe, piscină,  jocuri mecanice, bowling

Hotel SRBIJA

Oferta turistică: 186 locuri, parcare, bar, restaurant cu terasă, sală de conferinţe, jocuri mecanice, biliard.
Orele 13,00 –14,00 

 Prânz la locaţiile de cazare  

Orele14,00 –14,30  
Călătorie cu bicicleta (sau cu microbuzul, pe o distanta de 4 km, pe ruta Vrsac – Parcul Natural Munţii Vârşeţului (Vršačke Planine)   
 Orele 14,30 – 19,00
Spre vârful Gudurica  . Călătorie  pe jos pe  un drum  forestier în lungime  de cca. 7  km, în unele zone  cu panta maximă de  45%, cu accesul pe stânga  din şoseaua Vrsac – Kustilj (Coştei) la ieşirea din Vrsac. 

Obiective 
Prezentarea patrimoniului natural  specific al Parcului Natural Munţii Vârşeţului:

-pădure cu exemplare protejate de stejar (Quercus robur) , tei (Tilia cordata), salcâm (Robinia pseudocacia), fag (Fagus silvatica),  paltin (Acer pseudoplatanus), pin negru (Pinus nigra) 

-fauna reprezentată prin  mistreţ (Sus scrofa), iepure (Lepus europeus), lup (Canis lupus), vulpe (Vulpes vulpes), pisica sălbatică (Felis silvestris), viezure (Meles meles) şi dihor (Mustela putoris) ca şi specii cu blană alături de păsări precum fazanul (Syrmaticus reevesi), potârnichia (Alectoris graeca), prepeliţa (Coturnix coturnix), turturica (Streptopelia turtur), porumbelul sălbatic (Columba livia), sitarul (Scolopax rusticola), cucuveaua (Athene noctua), corbul (Corvus corax) şi gaiţa (Garrulus glandarius)
-punctele turistice în oraşul Vrsac: ruinele cetăţii Kula Vrsac, Palatul Episcopal, biserica  ortodoxă Sf. Nicolae, biserica catolică Sf. Gerhard, casa lui Iovan Sterie, muzeul orăşenesc, Teatrul Naţional <Jovan Sterije Popovic > , galeriile, Farmacia pe Trepte , centrul oraşului Vârşeţ, Centrul Millennium, aeroportul academiei aviatice JAT, Munţii Vârşeţului, Lacul Vârşeţului şi podgoriile Vârşeţului, mânăstirea Mesic, Balul strugurilor – din luna septembrie
Orele 19,00 

Cină cu program de diverisment la Motelul VETRENJAČA incluzând cântece şi dansuri populare sârbeşti  
Ziua a IV-a
În Dunele Deliblata,la răscruce de vânturi 
Orele 8,30 – 9,30     Mic dejun şi părăsirea locaţiilor de cazare  
Orele 9,30 – 10,30 
Călătorie cu microbuzul, pe o distanta de 40 km,  pe ruta Vrsac – Jasenovo - Grebenac
Orele 10,30 – 13,00

Cu cocia (căruţa cu coviltir) printre Dunele Deliblato.  Călătorie pe o  distanţa de 12 km în interiorul rezervaţiei naturale Dunele Deliblato  (Deliblatska Pescara) . 
Obiective 
Prezentarea patrimoniului natural  specific al rezervaţiei naturale Dunele Deliblata.

-pădure, stepă, zone de deşert  cu exemplare de bujor bănăţean (Paeonia officinalis subsp.), oţetar (Rhus continus), lalea pestriţă  (Fritillaria degeniana), pelin (Artemisia pancicii), clocotici (Rindera umbelata), măciuca ciobanului – varietatea banatica (Echinops banaticus), bujor (Paeonia tenuifolia), ruscuţă de primăvară (Adonis vernalis).
-faună reprezentată prin guşterul de stepă (Podarcis taurica), şarpele de apă (Coluber caspius), guşterul (Lacerta viridis), broasca de uscat (Pelobates syriacus) iar dintre păsări şoimul dunărean (Falko cherrug), acvila de câmp (Aquila heliaca), acvila de copaci (Aquila pomarina), viesparul (Pernis apivorus), pasărea ogorului (Burchinus oedicnemus), cormoranul mic (Phalacrocorax pygmaeus), colonii de lăstun de mal (Riparia riparia), veveriţele de stepă (Sicista subtilis), orbetele (Spalax leucodon), popândăul (Scirius citelus), liliacul cărămiziu  (Myotis emarginatus), lupul (Canis canis), lynxul (Linx linx)

Orele  13,00 – 13,30
Călătorie cu bicicleta (sau microbuzul), pe o distanţă de 15 km,  pe ruta Grebenac – Bela Crkva

Orele  13,30 – 15,00 
Cazare şi dejun la locaţiile de cazare
Căsuţe la  OAZA
Oferta turistică: 30 locuri, spaţii de parcare.

Pensiunea LAGUNA

Oferta turistică: 12 locuri, parcare, bar, restaurant cu terasă, plimbări cu barca şi schi nautic în zona Jezero

Pensiunea SOKOLAC

Oferta turistică: 22 locuri, parcare, bar, restaurant cu terasă, plimbări cu barca şi schi nautic în zona Jezero
                        Orele 15,00 – 15,30

Călătorie cu bicicleta( sau cu microbuzul), pe o distanţă de 12 km,  pe ruta Bela Crkva – Banatska Palanka - Stara Palanka

Orele 15,30 – 19,00
Împărăţia apelor de la   Labudovo Okno  Călătorie  pe jos, pe o potecă turistică pe  malul Dunării  în lungime  de cca. 5  km în interiorul zonei umede (zonă Ramsar) Labudovo Okno.

Obiective 
Prezentarea patrimoniului natural  specific al zonei umede Labudovo Okno:
- specii protejate ale faunei piscicole  precum  somnul (Silurus glanis), şalăul (Stizostedion lucioperca) şi cega (acipenser ruthenus); habitate ale păsărilor de apă precum cormoranul mic (phalacrocorax pygmaeus),  egreta mica (egretta garzetta), gârliţa mare (anser albifrons), şi raţa sunătoare (bucephala clangula). 
-atracţii  turistice ruinele cetăţii Ram, traversarea Dunării cu bacul între Stara Palanka şi Ram, Canalul Dunăre – Tisa –Dunăre, pescuit sportiv, schi nautic, parapanta.
-sărbători şi festivaluri locale: Carnavalul de la Bela Crkva din luna august
Orele 19,00 

Cină cu meniu de peşte şi program de diverisment  la Stara Palanka
Foc de tabară, « Hej Dunave moj » - cantece populare cu formaţii sârbeşti. 

Intoarcere la locaţiile de cazare
Ziua a V-a
Clisura de Sus a Dunării 
Orele 8,30 – 9,30     Mic dejun şi părăsirea locaţiilor de cazare  
Orele 9,30 – 11,00 

Călătorie cu bicicleta (sau cu microbuzul), pe o distanta de 45 – 60  km,  pe ruta Bela Crkva – punctul de trecere al  frontierei Kaluderovo/Naidăş – o locaţie din Clisura de Sus a Dunării (Radimna, Moldova Nouă, Baziaş) 

Orele 11,00 – 12,00 Cazare, reconfortare (cafea, răcoritoare, etc)

Pensiunea DUNĂREA  Moldova Nouă

Acces: stânga din DN 57, la intrarea în Moldova Nouă dinspre Pojejena.

Oferta turistică: 19 locuri, parcare, bar, restaurant cu terasă (meniuri tradiţionale ,din peşte), cântece româneşti şi sârbeşti din Banat interpretate de formaţii din Clisura Dunării.

Hotelul LUIZA Radimna

Acces: stânga din DN 57, la poalele masivului Piatra Albă dinspre Oraviţa. 

Oferta turistică: 20 locuri, parcare, teren de atletism, volei şi fotbal, bar, restaurant cu terasă ( meniuri tradiţionale din peşte şi din produse ale Văii Almăjului), cântece româneşti şi sârbeşti din Banat interpretate de formaţii din Clisura Dunării.

Hanul turistic  Apus de Soare Baziaş

Acces: stânga din DN 57, la intrarea în localitatea Baziaş  dinspre Pojejena.

 Oferta turistică: 17 locuri în pensiune, bar, restaurant cu terasă (meniu tradiţional din peşte), parcare, plajă, camping, teren de volei, plimbări cu barca sau şalupa pe Dunăre.

Orele 12,00 – 14,00
Hoinari pe malul Dunării

Călătorie cu bicicleta în zonele umede de pe traseul Moldova – Nouă – Pojejena – Belobreşca – Divici - Baziaş, pe o distanţă de  14  km
Obiective:
[image: image48.jpg]UNIUNEA EUROPEANA

Proiect finantat prin Phare



-Vizită la centrul de informare şi împrumutare a echipamentului pentru practicarea ecoturismului de la Pojejena al APNPF, prezentarea patrimoniului natural  specific al zonelor umede  Divici – Pojejena, insula Calinovăţ – Pojejena şi al rezervaţiei naturale Râpa cu Lăstuni - Valea Divici din Parcul Natural Porţile de Fier,  
-observarea  speciilor de raţă roşie, egretă  mică, cormoran mic,  silvia cu capul negru, lopătar din observatoarele de păsări ale ANPNPF de la Pojejena şi Şuşca

-vizitarea abrupturilor de depozite loessoide cuaternare cu colonii de lăstuni.
-Prezentarea patrimoniului cultural istoric al zonei: ruinele cetăţii dacice de la Divici

-Festivaluri şi sărbători locale: carnavalul Făşancului, măsurarea oilor de Sf.  Gheorghe şi mătcălăul de la Duminica Tomii de la Pojejena; balul strugurilor din septembrie şi festivalul teatrului de păpuşi pentru copii din luna august de la Belobreşca, ruga de Sf. Rusalii de la Pojejena, ruga de Ispas de la Belobreşca, muzeul etnografic de la Belobreşca.
Orele  14,00 – 15,00 

Dejun la locaţiile de cazare
Orele  15,00 – 18,00

Baziaş – o localitate care trăieşte din amintiri. 
Obiective
-prezentarea rezervaţiei forestiere Baziaş cu specii protejate de mojdrean (Fraxinus ornus), cornul (Cornus mas), teiul pufos 
(Tilia tomentosa), cerul (Quercus cerris), bujorul de banat (Paeonia officinalis var. banatica), 

-prezentarea obiectivelor cultural istorice :mânăstirea Sf. Sava, ruinele gării şi ale hotelului, portul, terasamentul celei mai vechi linii ferate din România, 
-festivaluri şi sărbători locale: ruga de la Socol şi Câmpia din 2 august, ruga de la Baziaş din 19 august, Făşancul (Socol, Câmpia, Zlatiţa)

Orele 18,00 – 20,00 

Vâslind pe Dunăre la  apusul soarelui. Obiective. o călătorie cu barca pe Dunăre înainte de asfinţitului soarelui în zona localităţii Baziaş;  imortalizarea  apusului de soare de la Baziaş – imagine emblematică a Clisurii de Sus a Dunării.                      

Ora 20,30  

Cină la pensiunea turistică Apus de Soare  cu meniu specific de peşte (Opţional pregătirea cinei la foc de tabără) 
Ziua a VI-a
La confluenţa Dunării cu Nera 
Orele 8,30 – 9,30     Mic dejun 

Orele 10,00 – 13,00 

Lumea misterioasă din rezervaţia naturală Balta Nera – Dunăre. Călătorie pe jos cca 4 km pe potecile turistice ale rezervaţiei
 Obiective: 

- prezentarea rezervaţiei şi identificarea speciilor  de vegetaţie hidrofilă precum: papura (Typha sp.), stuful  ( Phragmites sp.), rogozul  ( Carex sp.), salcia (Salix sp.), şi a  avifaunei acvatice reprezentată de  egreta mică (Egretta garzetta), cormoranul mic (Phalacrocorax pygmaeus) şi vidra (lutra lutra).                                 
Orele 13,30 –15,00 
Prânz în localitatea Socol cu bucate tradiţionale sârbeşti. Meniu: rinflais, ghibaniţe (plăcinte cu brânză), prebranat (fasole scăzută), cavurmă (preparat rezultat din organe de la animale şi păsări), duleciniţe (plăcinte cu dovleac), bucicăniţe (clătite cu adaos de drojdie), răchie de dude.

Orele 15,00 – 16,00

Călătorie cu microbuzul, pe o distanta de 25  km,  pe ruta locaţiilor de cazare –Moldova Nouă

Orele16,00 –19,00  
În rezervaţia naturală  Valea Mare. Călătorie  cu cocia  pe un drum rural, pe traseul turistic Moldova Nouă – sat Moldoviţa, în lungime  de cca 6 km cu panta maximă de45%, cu acces din oraşul Moldova Nouă.

 Obiective: prezentare a rezervaţiei naturale complexe Valea Mare , a normelor de practicare a turismului în rezervaţie şi identificarea speciilor protejate de iederă mare (Hedera helix), fag (Fagus silvatica), tei argintiu (Tilia grandifolia), tei pucios (Tilia ulmifolia), ghimpe (Centaurea calcitrapa), liliac (Syringa vulgaris), scumpie (Cotinus Adans), mojdrean (Fraxinus ornus), vişin turcesc (Padus mahaleb), garofiţe (Dianthus pallens), endemisme carpatice; peştera Gura Haiducească; Avenul Roşu; sălaşe cu activităţi specifice agriculturii tradiţionale.
Orele 19,00 – 20,30  

Cină  la sălaş cu meniu specific Munţilor Almăjului : găigană (omletă) din ouă,  cârnaţ afumat şi brânză de oaie; pâine coaptă în ţest; răchie (ţuică) de prune, băutură răcoritoare din flori de soc, suc de mere.

Orele 20,30 – 22,00 

Călătorie  cu cocia pentru  întoarcere din rezervaţia naturală Valea Mare (Opţional se poate dormi în podul sau claia cu fân al sălaşelor iar călătoria de întoarcere să se facă a doua zi în zori)

Ziua a VII-a
 De la Coronini la Berzasca
Orele 8,30 – 9,30     Mic dejun şi părăsirea   locaţiilor  de cazare

Orele 10,00 – 12,00     
Prin localităţile dunărene. Călătorie cu microbuzul, pe o distanta de 30  km,  pe ruta locaţiilor de cazare –Modova Nouă – Coronini - Berzasca
Obiective: peştera Gaura cu Muscă şi peştera Gura Chindiei II (Coronini); stânca Babacai (Coronini), ruinele cetăţii Ladislau (Coronini), cetatea Golubac de pe malul sârbesc (în dreptul localităţii Coronini), ruga de Sf. Ilie (20 iulie) şi carnavalul Făşancului de la Coronini, ruga de Rusalii şi festivalul anual de măşti „Turcii” de la sfârşitul lunii februarie de la Sicheviţa, muzeul satului Gornea (comuna Sicheviţa), ruinele castrului roman (comuna Sicheviţa), centrul de informare ecologică (Berzasca), biserica ortodoxă Sf. Arhangheli  Berzasca, ruga din 13 – 14 iulie de la Berzasca, festivalul minorităţilor de la Bigăr din luna august (comuna Berzasca), ruinele cetăţii Drencova  (comuna Berzasca), moara de lemn cu ciuturi şi butoni de pe râul Liubcova (comuna Berzasca), muzeul etnografic Gornea (comuna Sicheviţa).
Orele 12,00 – 13,00

Cazare, reconfortare (cafea, răcoritoare  etc)
‚

Pensiunea turistică IZABELA

Acces: dreapta din DN 57, la ieşirea din localitatea  Berzasca spre Gornea 
Oferta turistică: 25 locuri în pensiune, restaurant cu terasă, ( meniu tradiţional din peşte), parcare. 

Pensiunea turistică LA DEIAN & DEDA


Acces: dreapta din DN 57, între localitatea Gornea şi Coronini  
Oferta turistică: 17 locuri în pensiune, restaurant cu terasă, ( meniu tradiţional din peşte), parcare. 
Orele  13,00 – 14,00 

Dejun la locaţiile de cazare
Orele14,00 –18,30

Traseul turistic Valea Berzasca (PT V). Călătorie  cu cocia  pe pe un drum forestier  în lungime  de cca. 7 km cu pantă  maximă de 40% şi acces din localitatea Berzasca. Obiective: pădure virgină de fag, salcâm,  arin, liliac de Banat, arţar de Banat, alunul turcesc, liliac sălbatic, tei, frasin, corn, gârniţa; fructe de pădure (mure, fragi, alune, zmeură);  sălaşe; punctul de belvedere Cracu Boului
     Orele 19,00 – 20,30  
Cină  la sălaş cu meniu specific Munţilor Almăjului 
Orele 20,30 – 22,00  
Călătorie  cu cocia pentru  întoarcere. 

(Opţional se poate dormi în podul cu fân al sălaşelor, iar călătoria de întoarcere să se facă a doua zi în zori)
Good by to mirific world of Danube – Nera – Caraş Micro Region
Orele 8,30 – 9,30     Mic dejun la locaţiile  de cazare


Orele 10,30 – 11,30  

Evaluare interactivă împreună cu grupul de turişti  a programului „UN TUR DE NEUTAT ÎN PARCURILE NATURALE ALE  MICROREGIUNII DUNĂRE - NERA  -CARAŞ” la centrul de informare al  Parcului Natural Porţile de Fier de la Berzasca
Orele 12,00 – 13,30   
Dejun la locaţiile de cazare  şi plecarea participanţilor 
Conexiuni pentru plecarea  din zona Parcului Natural Porţile de Fier

Turiştii pot călători începând cu ora 14,00 din Moldova Nouă până la Reşiţa, Timişoara şi Orşova cu autocare ale firmelor locale de transport.

De la Moldova Nouă la Orşova turiştii poat călători cu vaporul.

De la Moldova Nouă la Veliko Gradişte turiştii din Serbia pot călători începând cu ora 15,00 cu vaporul.

Preţul programului ecoturistic “Un tur de neuitat în parcurile naturale ale  microregiunii Dunăre – Nera – Caraş”

130 Euro/persoană 

Condiţii: realizarea tuturor activităţilor turistice din program, realizarea programului cu un grup de 15 turişti, cazarea în corturi personale, masa la restaurant.
270 Euro/persoană

Condiţii: realizarea tuturor activităţilor turistice din program, realizarea programului cu un grup de 15 turişti, cazarea în pensiuni turistice şi hoteluri, masa la restaurant.

PLANUL DE MARKETING

al programului ecoturistic

Un tur de neuitat în parcurile naturale 

ale  microregiunii Dunăre – Nera - Caraş


1. Poziţia pe piaţă şi scopul.

 Acest program este un document care include elemente ale unui proiect pilot pus la dispoziţia operatorilor de turism de pe teritoriul României şi Serbiei care, işi propun promovarea ecoturismului în aria parcurilor şi rezervaţiilor naturale din zona de frontieră a mcroregiunii Dunăre – Caraş – Nera. 

Documentul este  unul din rezultatele proiectului Contributii la imbunatatirea managementului ariilor naturale protejate din zona de frontiera a microregiunii Dunare – Nera – Caras implementat de GEC Nera  in cadrul Programului de Vecinatate 2004 – 2006 Romania – Serbia si a fost elaborat de grupul comun de lucru pentru imbunatatirea managementului ariilor naturale protejate (GLIM ANP) din microregiune. Ca si proiect pilot,  acest program ecoturistic urmeza a  fi implementat in anul 2008 de  consorţiul format din Grupul Ecologic de Colaborare Nera, Organizatia de Turism a comunei Veliko Gradiste si Agenţia de Dezvoltare Socio – Economică Caraş – Severin, ca si parteneri in cadrul proiectului, impreuna cu Clubul Turistic Banatia Reşiţa ca si asociat.

Sursele de finantare pentru acest proiect pilot urmeaza a fi accesate printr-o cerere de finantare tot in cadrul  Programului de Vecinatate 2004 – 2006 Romania – Serbia care urmeaza a fi depusa in luna decembrie 2007.
Poziţia pe piaţa a consorţiului este cea imprimata în special de Clubului Turistic Banatia si Organizatia de Turism a comunei Veliko Gradiste . Cota de piaţa in zona proiectului a CTB, pentru sectorul turism este de 9,28% iar cota de piaţa in zona proiectului a Organizatiei de Turism a comunei Veliko Gradiste este 22%. Intregul consorţiu poate avea,  pentru ecoturismul practicat pe teritoriul microregiunii Dunare – Nera – Caras (MRDNC),  o cota  de 17%. 

Scopul programului ecoturistic este de a stimula şi sprijini alianţele de marketing între toţi factorii locali interesaţi în promovarea ecoturismului (agenţii şi operatori de turism, administraţiile parcurilor si rezervatiilor naturale din MRDNC , administraţiile locale, ONG-uri, şcoli şi universităţi etc.). Implementarea programului vizează creşterea cotei de piaţă a consorţiului în sectorul ecoturism la 27%

2. Obiective

Să implementeze  proiectul pilot a programul ecoturistic la nivelul a 10 de grupuri cu un număr mediu de 12 turişti/grup.

Să vândă programul ecoturistic la următoarele preţuri:
- Preţul minim al programului complet (în cazul cazării în corturi) este de 130 EURO

- Preţul maxim al programului complet (în cazul cazării în pensiuni turistice  şi  hoteluri) este de 270 EURO

3. Lista pieţelor ţintă
-Mini-vacanţe  

-Turism de week-end .

-Turiştii străini ( se contează în special pe turişti din Uniunea Europeana si din tarile vecine Romaniei si Serbiei).

4. Strategia de marketing.

Mini-vacanţe 
· Promovare  prin intermediul Internetului şi a mediei electronice centrale şi locale (spoturi audio şi videoclipuri)

· Promovare prin publicaţii printate şi CD-uri la târguri şi expoziţii de turism
Turism de week-end
· Promovare  prin intermediul Internetului şi a mediei electronice regionale şi locale

· Promovare prin publicaţii printate şi CD-uri distribuite  agenţiilor turistice din zonă; instituţiilor publice interesate în promovarea ecoturismului (administraţie parc, primării, şcoli, universităţi, tabere şcolare etc.); operatorilor locali de turism; punctelor specifice  de informare de la Berzasca , Oravita, Sasca Montana, Bazias, Bela Crkva, Veliko Gradiste, Vrsac. 

· Promovare prin panouri – reclamă plasate pe arterele principale de circulaţie la intrarea în parcurile si rezervatiile naturale din zona proiectului  

· Realizarea  in anul 2007, în cadrul actualului proiect a trei tururi ecoturisrice model asociate cu activitati de monitorizare a mediului, cu turisti apartinand  GLIM ANP în cadrul cărora o parte din serviciile turistice să fie subvenţionate prin per diem-uri din bugetul proiectului finanţat prin Programul de Vecinatate 2004 – 2006 Romania – Serbia. În cadrul acestor grupuri vor fi incluşi voluntari ai proiectului; reprezentanţi  ai partenerilor, administrţiei parcului, administraţiei locale, operatorilor locali de turism. 
Turiştii străini
· Promovare  prin intermediul Internetului
· Promovare prin publicaţii printate şi CD-uri la târguri internaţionale de turism, în aeroporturile internaţionale Timişoara şi Belgrad şi în punctele vamale din partea de sud – vest a Romaniei.
· Promovare prin panouri – reclamă plasate în puntele vamale de la granita dintre Romania si Serbia.

Elemente de strategie pentru toate segmentele de piaţă

· Dezvoltarea unor relaţii funcţionale cu jurnaliştii de turism din România si Serbia şi cu jurnaliştii locali,  încurajarea scrierii unor prezentări turistice de calitate despre ariile naturale protejate din microregiunea Dunare –Nera - Caras.

· Dezvoltarea de relaţii cu liniile aeriene române, sârbe şi străine care deservesc cele două ţări şi promovarea prezentărilor turistice despre ariile naturale protejate din microregiunea Dunare –Nera - Caras în publicaţiile liniilor aeriene; 

· Realizarea unui eveniment anual local în microregiunea Dunare –Nera - Caras atât pe teritoriul Romaniei cât şi al Serbiei la care să participe oficialităţi din partea autorităţii naţionale de turism, ministerului mediului şi autorităţilor regionale/judeţene

· Supravegherea introducerii programului ecoturistic în ghidurile turistice locale şi naţionale din  Romania şi Serbia


5. Cheltuieli şi resurse necesare pentru implementarea de catre consortiul  GEC NERA + OTCVG + ADECS + CTB a proiectului pilot in sezonul turistic mai  – octombrie 2008 

a)  varianta ofertă minimă

Cheltuieli

-produse si servicii publicitare                            2500 Euro  din care subvenţie prin Programul de       

                                                                            Vecinatate Romania – Serbia (PVRS) 1555 Euro

-Chirie şi utilităţi sediu priect pilot                      400 Euro 
-Salarii si onorarii ghizi şi  însoţitori de grup     1200 Euro 
-Consumabile                                                       150 Euro  
-Transport local  personal   implemetare              450 Euro  
                 Total                                                 4700 Euro 

Resurse

- 15 % comision vânzare program                      3510 Euro        

 ecoturistic complet la un preţ mediu 

de 130 Euro/persoana

-subvenţie in 2007 PVRS pentru implementare 1555 Euro

program ecoturistic


Total                                                        5065  Euro

Concluzie

Se apreciază că prin aplicarea corectă a strategiei de start a programului, în anul 2008   va avea loc o creştere a  vânzărilor şi a segmentului de turişti care cumpără programul la preţul minim al ofertei.  Realizarea acestei previziuni va aduce aduce consorţiului profit care ii va permite dezvoltarea programului.


b)  varianta ofertă maximă

Cheltuieli

-produse si servicii publicitare                            3000 Euro  din care subvenţie prin Programul de       

                                                                            Vecinatate Romania – Serbia (PVRS) 1555 Euro

-Chirie şi utilităţi sediu priect pilot                      800 Euro 
-Salarii si onorarii ghizi şi  însoţitori de grup     1200 Euro 
-Consumabile                                                       200 Euro  
-Transport local  personal   implemetare              800 Euro  
                 Total                                                  6000 Euro 

Resurse

- 15 % comision vânzare program                      7290 Euro        

 ecoturistic complet la un preţ mediu 

de 270 Euro/persoana

-subvenţie in 2007 PVRS pentru implementare 1555 Euro

program ecoturistic


Total                                                        8845  Euro

Concluzie

Se apreciază că prin aplicarea corectă a strategiei de start a programului, în anul 2008   va avea loc o creştere a  vânzărilor şi a segmentului de turişti care cumpără programul la preţul maxim al ofertei.  Realizarea acestei previziuni va aduce aduce consorţiului profit care ii va permite dezvoltarea programului              

6. Canale de marketing
· Realizarea unui web site al programului ecoturistic, în limba română, sarba  şi engleză,

· Realizarea unui pliant de prezentare a  programului ecoturistic, în limba englză

· Relizarea unui pliant de prezentare a ariilor naturale protejate din microregiunea Dunăre – Nera – Caras în limba engleză..

· Realizarea brosurii Cartea Alba a parcurilor si rezervatiilor naturale din microregiunea Dunăre – Nera – Caras in limbile română şi sârbă.

· Realizarea unui poster promotional al microregiunii - Dunăre Nera – Caraş în limba engleză

· Realizarea a 6 puncte de informare ecoturistică la Berzasca, Bazias, Oraviţa, Sasca Montană, Bela Crkva, Veliko Gradişte  şi Vrsac 

· Realizarea şi instalarea  de panouri de reclamă şi prezentare detaliată a principalelor obiective ecoturistice, în limbile romană/sârbă şi engleză, . 


7. Strategii competiţionale

În cazul practicării unor preţuri mai mici de către agenţiile concurente

· Alinierea ofertei la nivelul pieţei prin reducerea comisionului de vnzare şi implicit atragerea voluntarilor în activităţile de ghid turistic şi însoţitori de grup

· Creşterea numărului de vânzări prin diversificarea canalelor de  publicitate şi a calităţii publicităţii în scopul menţinerii nivelului veniturilor.
În cazul imbunătăţirii serviciilor turistice practicate  de către agenţiile concurente cu menţinerea preţului de piaţă.

· Programe suplimentare de perfecţionare pentru personalul agenţiilor din cadrul consorţiului şi pentru voluntari.
· Creşterea numărului de vânzări prin diversificarea canalelor de  publicitate si calităţii publicităţii  programului în scopul acoperirii cheltuielilor suplimentare de perfectionare.
Evaluare Progam turistic

”Un tur de neuitat în parcurile naturale ale  microregiunii Dunăre – Nera – Caraş”

Realizată de Andrei Blumer

Consultant pe ecoturism şi dezvoltare durabila

· 2007 –
Evaluarea acestui program de turism se realizează în conformitate cu cerinţele enunţate în contractulul nr. ..... cât şi în caietul de sarcini prin specificatiile tehnice aferente in cadrul proiectului Contributii la imbunatatirea managementului ariilor naturale protejate din zona de frontiera a microregiunii Dunare – Nera – Caras implementat de GEC Nera  in cadrul Programului de Vecinatate 2004 – 2006 Romania – Serbia si va fi pus la dispozitia operatorilor publici si privati de turism din Romania si Serbia.
Evaluare vizeaza conform cerintelor mentionate calitatea de document informativ al acestui program, umand ca programul sa fie testat si evaluat de operatori in turism ce il vor implementa. Aceasta evaluare este realizata exclusiv pe baza elementelor din documentele trimise de organizatia GEC Nera şi nu a inclus şi o faza de teren.

1. Aspecte generale

Programul ecoturistic « Un tur de neuitat in mirifica lume a parcurilor naturale din microregiunea Dunare – Nera – Caras » este un document ce include elementele unui proiect pilot  (programul propriu-zis si planul de marketing), cu o durata maxima de 7 zile, “destinat practicării ecoturismului în aria  parcurilor şi rezervaţiilor naturale din  zona de frontiera a microregiunii Dunare – Nera – Caras”. 
Locatia şi ruta aleasa în programul turistic oferă un potenţial deosebit în realizarea unui tur turistic al zonei axat pe arii naturale protejate cu incursiuni în elementele culturale locale. Zona vizitată oferă posibilitatea turistului de a vizita câteva arii protejate atât din Romania, cât şi din Serbia:

· rezervaţiei naturale Cheile Şuşarei;

· partial Parcului Naţional Cheile Nerei – Beuşniţa;

· rezervaţia naturala Valea Ciclovei din satul Ciclova Montană; 

· Parcul Natural Munţii Vârşeţului (Vršačke Planine);   

· rezervaţia naturala Dunele Deliblato  (Deliblatska Pescara);
· zona umeda (zonă Ramsar) Labudovo Okno;

· rezervaţia forestiera Baziaş.

În plus, programul bazat pe elemente de natură este îmbinat cu elemente cultural istorice, cum ar fi:

· mânăstirea Călugăra, Piatra Simionului, Piatra Rolului, Peştera Sf. Elena (Oravita);
sau
· ruinele cetăţii Kula Vrsac, Palatul Episcopal, biserica  ortodoxă Sf. Nicolae, biserica catolică Sf. Gerhard, casa lui Iovan Sterie (oraşul Vrsac).
De remarcat este şi identificarea festivalelor sau sărbătorile locale în cadrul programului, ce pot determina turiştii sa-şi aleagă perioada de vacanţă: Ruga de Sf. Ilie (20 iulie) de la Oraviţa, Ruga de Adormirea Maicii Domnului  (Sf. Maria Mare -15 august) de la Ciclova Română.
Aceste elemente crează premizele unui bun program turistic cu componente de ecoturism.

 2. Evaluare privind interdependenta în cadrul programului (evaluarea cerintelor clientilor si a altor parti interesate incluse in planul de marketing a programului ecoturistic).

Clienţii ce pot fi atraşi de un astfel de program pot fi catalogaţi în două tipuri majore: turişti individuali ce prefera să călătorească într-un mod cât mai independent (eventual cu un program prearanjat pentru cazare) şi turişti ce preferă a călători în cadrul unui program organizat (condus de ghid şi în mare parte prestabilit). Depinde de organizatori dacă se vor adresa ambelor tipuri de turişti. 

De remarcat ca există interes pentru vizitarea unor astfel de zone naturale pe trasee liniştite, accesibile cu bicicleta. Această piaţă este foarte probabil că va creşte, fiind compusă atât din turişti români, sârbi cât şi din ţări vecine sau din Europa vestică. Pentru accesarea traseului de către turiştii individuali, este recomandabil să se amenajeze traseul cu indicatoare speciale în cazul programului derulat cu bicicleta. Totodată trebuie avut în vedere realizarea de stative pentru parcat şi asigurat bicicletele atât în vecinătatea locurilor de popas cât şi în timpul cazării.

Realizarea acestui program cu transport motorizat poate fi de interes pentru elevi, reprezentând un traseu tematic care poate fi folosit în exemplificarea pe teren a diverse elemente de natura sau cultură. El poate fi interesant pentru elevi din regiunile învecinate din Romania sau Serbia.

3. Evaluarea referitoare la domeniu (încadrarea programului  în conceptul de ecoturism; modul de definire a activităţilor)

Acest program de turism este evaluat şi din punct de vedere al aplicării în practică a principiilor de ecoturism. Astfel aplicarea cele opt principii sunt analizate în cele ce urmează:

1. Principiul focalizării pe zone naturale
 Programul are un accent preponderent pe experienţa legată de zone naturale, iar imaginile folosite în pliantul de promovare sunt într-o mare proporţie legate de natură. Însă trebuie ca mai mult de 50% din timpul activ al programului să se petreacă în natură. Acest criteriu este parţial pus în practică în cazul în care programul se derulează cu transport motorizat. Este de remarcat faptul că este o creştere crescîndă pe piaţa vestică de programe active, în natură, astfel abordarea traseului cu accent pe deplasare cu bicicleta are şanse mari de succes. 


Recomandare: definirea şi pregătirea acestui program în detaliu pentru tururile cu bicicleta.

2.  Principiul interpretării produsului ecoturistic

Acest lucru depinde extrem de mult de felul în care va fi organizat programul. Dacă turiştii vor fi conduşi de un ghid atunci trebuie pus accent pe interpretarea personală. 
Este necesar ca persoana ce va conduce grupul să aibă cunoştinţele necesare despre zonă dar şi aptitudini pentru interpretarea produsului turistic. Dacă programul va fi derulat fara ghid permanent, totuşi este recomandabil ca peste 50% din timpul activ să fie petrecut în compania unui ghid local sau persoană specializată. Deasemenea se va pune accent în acest caz pe procedee de interpretare non-personală: broşuri, hărţi, panouri explicative pe

parcursul traseului etc.

3. Principiul durabilităţii din perspectiva protejării mediului natural

Ca prim comentariu sub acest punct este recomandarea ca o cât mai mare parte a programului să fie organizat prin intermediul transportului nemotorizat. Astfel, încă din primul contact cu acest program s-a recomandat ca traseul să fie promovat şi abordat cu bicicleta şi pe jos. Pentru a fi inclus ca program ecoturistic, se poate folosi transportul motorizat dacă el nu depăşeşte 50% din distanţa care trebuie parcursă pe plan local.

Totodată celelalte activităţi trebuie să aibă un impact cât mai redus asupra mediului natural, împreună cu spaţiile de cazare identificate şi promovate. 
Se recomandă abordarea şi promovarea traseului cu bicicleta şi pe jos, cît şi evaluarea spaţiilor de cazare folosite şi certificarea lor folosind Sistemul de Certificare în Ecoturism derulat de Asociaţia de Ecoturism din România sau alt sistem de certificare a unui management ecologic.

4. Principiul contribuţiei la conservarea naturii

Aplicarea acestui principiu devine extrem de important în condiţiile în care presiunea asupra naturii este în continuă creştere iar operatorii în turism beneficiază de starea naturii încă nealterată. Astfel, operatorul de turism care va prelua acest program trebuie să fie consiliat în a avea o abordare activă faţă de diverse măsuri de conservarea naturii.


Se recomandă operatorului aplicarea a uneia dintre măsurile de mai jos:

· Includerea în programul turistic a unei activităţi practice de conservare a naturii;

· Participarea activă într-o acţiune/proiect de conservare a naturii;

· Oferirea unei donaţii/sponsorizări pentru un proiect/acţiune de conservare a naturii;

· Implicarea activă în proiecte de educaţie pentru natură.

Totodată, un parteneriat cu administraţiile ariilor protejate unde se desfasoara programul este necesar.

5. Principiul contribuţiei constructive la dezvoltarea comunităţilor locale
Beneficiile ecoturismului trebuie să revină în mare parte comunităţilor locale. Acest aspect se realizează prin folosirea serviciilor locale - folosirea ghizilor locali, cumpărarea de bunuri şi folosirea altor facilităţi locale pentru a mări aportul financiar . 

 Operatorul programului este încurajat să introducă în programul lui o serie din măsurile de mai jos:

· Folosirea serviciilor ghizilor locali sau a altor persoane de pe plan local;

· Folosirea altor servicii locale: pensiuni; închiriat biciclete, căruţe etc;

· Încurajarea turiştilor să cumpere suveniruri sau alte produse locale;

· Contribuţie financiară pentru crearea de infrastructură locală sau evenimente locale (ex. festivaluri şi alte sărbători tradiţionale locale);

· Experienţă de muncă în domeniul ecoturismului pentru unul sau mai mulţi studenţi care trăiesc în zonă.

6. Principiul sensibilităţii faţă de culturile şi tradiţiile locale
Activităţile de ecoturism şi planificarea lor trebuie să  asigure o reducere a impactului negativ asupra comunităţilor locale vizitate şi asupra stilului lor de viaţă, oferind, în acelaşi timp, contribuţii constructive pe termen lung acestor comunităţi. În consecinţă, ecoturismul trebuie să pună în evidenţă şi componenta culturală a ariei vizitate şi să contribuie la conservarea acestei componente, prin promovarea şi participarea la evenimente locale tradiţionale, incluzând obiceiuri populare sau elemente de bucătărie tradiţională. 

De remarcat ca programul propus evidenţiază evenimetele tradiţionale sau folosirea elementelor de bucătărie tradiţionlă. 


Recomandabil este să se transmită turiştilor la începutul programului un cod de conduită ce ţine seama de tradiţiile şi obiceiurile locale.
7. Principiul gradului de satisfacere a turiştilor
În dezvoltarea produselor ecoturistice, trebuie avut în vedere faptul că, în general, potenţialii turişti din acest domeniu au un nivel ridicat de educaţie şi de aşteptări. Astfel, gradul de satisfacere legat de produsul ecoturistic este esenţial, experienţa oferită trebuind evaluată de turişti pe parcursul şi la finalul ei, pentru a putea fi îmbunătăţită permanent. 


În abordarea acestui principiu se recomandă aplicarea a două masuri:

a. dezvoltarea unui mecanism de evaluare a satisfacerii aşteptărilor turiştilor (ex. chestionar pus la dispoziţia turiştilor);

b. numărul maxim de turişti împreună cu însoţitorul de grup este de 15.
8. Principiul marketingului corect 
Se urmăreşte realizarea unui marketing corect, ce duce la aşteptări realiste. Materialele folosite  pentru marketingul acestui program oferă clienţilor informaţii bune despre traseul de urmat.


O serie de aspecte sunt de recomandat a fi menţionate:

· Realizarea unui profil  vertical al elevaţiilor traseului, asociat cu o descriere mai detaliată a rutei;

· Menţionarea problemei legate de viza de Serbia pentru diverse naţionalităţi şi modalităţile de obţinere a vizei;

· Menţionarea eventualelor probleme legate de restricţiile de fotografiere în zona frontierei;

· Identificarea speciilor de faună şi floră ce pot fi în realitate văzute din enumerarea tuturor speciilor existente.
În concluzie programul de turism are posibilitatea de a deveni un program de succes de ecoturism dacă se urmăresc recomandările menţionate anterior. Totodată se recomandă contactarea  Clubului de Cicloturism „Napoca” (http://www.ccn.ro) care este implicat în realizarea unui traseu cicloturistic de-a lungul Dunării în colaborare cu programul de cooperare economică al Guvernului German (GTZ). Acest program are ca zonă pilot „Portile de Fier”.

4. Evaluarea referitoare la timp (planificarea dependenţelor între activităţi

şi estimarea duratei)

Programul este compus din 7 zile de traseu. Este de dorit ca acest traseu să fie realizabil şi pe diverse module:

· de 2-3 zile, ceea ce reprezintă un weekend;

· de 5 zile, la care se vor adauga zilele de călătorie în zonă, ajungandu-se la o vacanta de 7 zile.
În aceste cazuri ne putem aştepta că o serie de turişti pot veni cu autoturismul propriu şi vor dori să-l poată lăsa în condiţii de siguranţă în punctul de plecare şi să poată beneficia de transport pentru revenirea la punctul de plecare după terminarea modulului parcurs. Totodată, un alt aspect ce trebuie rezolvat este disponibilitatea de a închiria biciclete de bună calitate ce se pretează la cicloturism. Aceste biciclete trebuie să acopere o gamă variată de mărimi. 

În cazul în care traseul este conceput pentru a fi parcurs cu bicicleta proprie, acest lucru trebuie afirmat clar în promovarea programului. Totuşi este bine să existe o posibilitate de asistenţă în cazul unor defecţiuni în special pentru turiştii individuali. Este bine ca să fie cunoscut un numar de telefon de contact pentru rezolvarea acestor cazuri.
5. Evaluari referitoare la costuri (estimarea costurilor)

În programul analizat sunt prezentate două variante de preţ la un grup fix de 15 persoane: 130 Euro/pers cu cazare la cort şi 270 Euro/pers cu cazare la pensiuni turistice sau hoteluri. Aceste variante de preţ trebuie largite cu noi opţiuni: pentru un numar de turisti de la 1-15 persoane, combinate cu diversele module de traseu 3-7 zile.

Valoarea unei excursii nu este detaliată pe diverse tipuri de costuri (ex. ghid, cazare etc.), astfel evaluarea prezentă nu poate aprecia daca valoarea finală include toate costurile ce apar în derularea acestui program. Din punct de vedere comparativ preîul final este competitiv pe piaţa produselor de ecoturism din România, însă este decisiv calitatea produsului respectiv.

Totodată, cheltuielile de administrare a produsului propus trebuie să fie incluse în costul programului altfel, întreaga afacere nu este viabilă. Este de aşteptat ca o parte din cheltuielile iniţiale să fie mai mari şi ele sunt de dorit să fie acoperite prin intermediul unor granturi.

6. Evaluari referitoare la comunicare şi promovare

Rolul marketingului produselor turistice pe internet este din ce în ce mai important. Astfel, pe piata clienţilor din vestul Europei şi din America de Nord s-a ajuns chiar ca peste 50% din rezervări să fie făcute prin intermediul internetului. Din acest motiv este extrem de important ca produsul turistic să se regăsească într-o formă interactivă pe internet în cel puţin o limbă de circulaţie internaţională. 

Totodată, agenţiile de turism pot fi cooptate în promovarea acestui program în măsura în care sunt interesate de preluarea acestui program. Astfel, se pot căuta agenţiile din România ce vând cicloturism şi invitarea lor pe teren pentru a evalua programul. 

Promovarea pe panouri pe parcursul traseului sau la punctele vamale este probabil extrem de costisitoare şi costurile nu se justifică decât în cazul în care zona devine o destinţie turistică unde turiştii sunt deja decişi în a vizita regiunea sau sunt deja în zonă şi se orientează spre ce opţiuni de activităţi există. Însă dacă există puncte sau centre de informare în zonă atunci este extrem de bine să se pună un pachet cu informaţii cît mai precise potenţialilor clienţi.
Pentru atragerea de turişti pentru petrecerea weekend-ului este de preferat ca marketingul acestui program să se facă la nivelul regiunii prin invitarea a unui grup de jurnalişti din presa locală care să experimenteze o parte a acestui tur, urmând ca să publice articole sau să facă emisiuni pe marginea acestui subiect.

7. Concluzii

Acest program poate pune bazele unui produs ecoturistic interesant într-o zonă transfrontalieră ce poate deveni extrem de atractivă atât pentru turişti români sau sârbi dar şi pentru cei veniţi din restul Europei.

Odată produsul bine închegat trebuie să i se verifice şi să se monitorizeze calitatea tuturor serviciilor. Totodată extrem de important este ca odată turul dezvoltat integral sau preponderent pentru bicicletă să se găsească soluţii practice pentru întreaga problematică care apare în derularea programelor de cicloturism.

Şi nu în ultimul rând pentru încadrarea acestui produs în sfera programelor de ecoturism trebuie să se urmărească aplicarea în practică a celor opt principii de ecoturism urmând recomandările din această evaluare.
Notiuni teoretice si practice de ecoturism

Suport pentru sesiuni de informare in cadrul proiectului

Contributii la imbunatatirea managementului ariilor naturale protejate din zona de frontiera a microregiunii Dunare – Nera – Caras

                                                                                      ANDREI BLUMER 


1. Produsul turistic


Regula 0: un produs sa poata fi vandut si cumparat trebuie sa aiba un nume (marca, brand) si un pret.


Produsul turistic este dat de componenta de servicii la care se adauga componenta la nivel de imagine simbolica (marketing)

Ansamblul
produsului turistic

[image: image1.png]Imaginea produsului

2. Transformarile generate in dezvoltarea turismului (dupa modelul lui Dietvorst 1992, Centre for Recreation and Tourism Study, Wageningen University)

-Transformarile la nivel fizic generate de producator (ex. deschiderea de poteci, constructii etc.)


-Transformarile la nivel de simboluri generate de producator (marketingul transforma mediul fizic intr-o imagine ce trebuie transmisa turistului);


-Transformarile la nivel de simboluri generate de consumator (turistul interpreteaza si selecteaza din imaginea furnizata de producatorul de turism);


-Transformarile la nivel fizic generate de consumator (impactul asupra mediului, cladirilor etc).

3. Situatia internationala a turismului (datele sunt preluate din GTZ (2002), Cooperare pentru Turism Durabil de B. Rauschelbach, Schafer A., Steck B)


•  Turismul international: 698.000.000 excursii intemationale


• Incasari: 532 miliarde US$ (GTZ, 2002)


•  Ponderea turismului in asigurarea locurilor de munca


Cea mai importanta ramura economica la nivel mondial !


turism 12%


alte activitati 88%



4. Fenomenul ecoturistic (datele sunt preluate din GTZ (2002),


Cooperare pentru Turism Durabil de B. Rauschelbach, Schafer A., Steck B, si OMT (2002),


Rezultatele studiilor de piata executate de OMT. Prezentarea de Gabor Vereczi, Sofia, Forumul National de Ecoturism, 2-5 octombrie 2002)


•   Ecoturismul este considerat o mica nisa a pietii de turism dar in continua crestere.


•  In Germania, existau in 2002 eel putin 122 de tur-operatori specializati in ecoturism sau turism legat de natura, ceea ce reprezinta 6-8% din totalul tur-operatorilor.


•  Majoritatea tur-operatorilor din ecoturism au afaceri mici. Numarul estimat de eco-tururi reprezinta, mai putin de 1% din vanzarile de turism din Germania.


•  40% din turistii germani, au natura ca motivatie a calatoriei lor.


•  In Spania, aproximativ 5-6% din plecari (outgoing) pot fi considerate tururi de ecoturism.


•  In SUA, din 1200 de tur-operatori membrii Asociatia Nationala a Tur-operatorilor, 62 ofera ecoturism (5%).


•  principalele tari furnizoare de turisti: SUA, Marea Britanie, Germania, Franta, Austria, Olanda, Suedia, Norvegia.


Ecoturismul este in crestere ca volum de turisti si ca fenomen!


Anul 2002, a fost Anul International al Ecoturismului, astfel


Recunoscandu-se si oficializandu-se pe plan international fenomenul ecoturistic.                                


5. Ce este ecoturismul? (dupa definitia promovata de Organizatia Mondiala a Turismului si adoptata de Asociatia de Ecoturism din Romania).


Turismul legat de natura:


• Calatorii/excursii legate de natura in zone interesante, cu o natura atractiva (adesea zone/arii protejate)


Conditii:


•   Zona trebuie sa aiba un inalt potential natural;


•   Trebuie sa existe o cerere turistica.


Ecoturismul


Parte a turismului legat de natura, care trebuie sa indeplineasca si urmatoarele criterii:


•  parte din venituri si actiuni directionate spre conservarea naturii si a zonelor protejate;


•  marea parte din veniturile de pe urma turismului raman populatiei locale;


•  caracter educativ atat pentru turisti dar si pentru localnici;


•  minimalizarea influentei negative asupra mediului.


Atractivitatea zonei este bazata pe "o poveste adevarata" despre natura interpretata educativ!

6. Principiile ecoturismului


Aceste principii sunt agreate si promovate de catre Asociatia de Ecoturism din Romania (AER) si au la baza doua modele internationale: Nature and Ecoturism Accreditation Program dezvoltat de catreAsociatia de Ecoturism din Australia si Nature's Best, sistemul de acreditare promovat de catre Asociatiade Ecoturism din Suedia. Din perspectiva AER, aceste principii trebuie sa fie puse in practica atat de cei ce dezvolta produse ecoturistice, cat si de cei ce planifica dezvoltarea unei zone pe baza de ecoturism.


Cine aplica principiile de ecoturism?


Principiile de ecoturism pot fi aplicate de o paleta larga de prestatori de servicii in turism, administratii locale sau regionale, administratori de arii protejate sau organizatii neguvernamentale.Aceste principiise pot implementa prin intermediul celor trei sectoare:

a. agentii de turism, tur-operatori, ghizi;

b.destinatii ecoturistice (potentiale destinatii ecoturistice pot ri o localitate sau o serie de localitati din vecinatatea unor zone naturale);

c. spatii de cazare (in general pensiunile cu un numar limitat de camere -max 25).


Produsele ecoturistice difera fata de produsele obisnuite oferite de operatorii in turism prin aplicarea in practica a principiilor de ecoturism.


Pentru a fi considerate ,,produse ecoturistice" acestea trebuie sa indeplineasca in cat mai mare masura anumite criterii de determinare, bazate pe 8 principii de organizare a produselor
ecoturistice.


6.1. PRINCIPIUL FOCALIZARII PE ZONE NATURALE


Ecoturismul se axeaza pe experienta directa si personala in natura a turistului, se desfasoara in cadrul naturii si se bazeaza pe utilizarea ei, respectiv a caracteristicilor geomorfologice, biologice, fizice si culturale ale acesteia. Prin urmare accentul pe zona naturala este esential in planificarea, dezvoltarea si managementul ecoturismului.

Exemplul- criteriu:


a. Mai mult de 50% din timpul activ al programului se petrece in natura.
Nota: Timpul activ al programului este considerat a fi timpul efectiv petrecut in cadrul programului (produsului) oferit turistilor, cuprins intre micul dejun si cina, la care se adauga si programul de noapte acolo unde produsul ofera asta.


b. Produsul se bazeaza pe activitati ce faciliteaza experienta in natura a turistului, oferind acestuia posibilitalea de a-si folosi cel putin trei simturi pentru observarea caracteristicilor naturii (ascultarea pasarilor, mirosul frunzelor, gustarea fruclelor de padure, atingerea scoartei copacilor, etc).


6.2.    PRINCIPIUL INTERPRETARII  PRODUSULUI  ECOTURISTIC


Produsele de ecoturism atrag de obicei acei turisti ce doresc sa intre in interactiune cu mediul natural si, in grade variate, doresc largirea nivelului de cunoastere, intelegere, apreciere si placere. Cei ce dezvolta sau coordoneaza activitati ecoturistice trebuie sa ofere un nivel corespunzator de intelegere a valorilor naturale si culturale ale zonelor vizitate. Acest lucru se poate realiza si prin utilizarea ghizilor calificati in mod corespunzator si oferirea informatiilor corecte atat anterior cat si in cursul experientei.


Nivelul si tipul interpretarii se planifica, se proiecteaza si se ofera in asa fel incat sa vina in intampinarea intereselor, nevoilor si asteptarilor clientului, cu includerea unei game largi de posibilitati de interpretare atat personala cat si non-personala. Totodata, la nivelul destinatiei si al produselor ecoturistice, este important sa se creeze oportunitatea ca membrii comunitatilor locale sa aiba acces la informatiile si interpretarea oferite in cadrul programului ecoturistic dezvoltat in zona.

Interpretarea reprezinta astfel, modalitatea prin care operatorul ofera turistilor/comunitatii locale informatii despre potentialul zonei, valorile ei naturale si culturale, astfel incat sa determine o largire a nivelului de cunoastere si apreciere din partea acestora.


a) Posibilitati de interpretare


Interpretare personala

• Interactiune informativa cu un ghid (inclusiv activitati/tururi specializate cum ar fi observarea pasarilor, scufundare, plimbare in padure pe urme de lup/ras/urs, etc );

•  Prelegeri sustinute de specialisti;

•  Teatru tematic;

• Alte activitati de interpretare (jocuri, cautare de comori, teatru de papusi, jocuri - quizzes, joc de roluri, activitati practice).


Interpretare non-personala


• Pre-tur -  materiale oferite anterior desfasurarii programului (brosuri, foi informative, liste de lectura, website)


• Semnalizarea zonelor de interes;


• Audio-vizuale (video, diapozitive, CD-uri);


• Materiale de specialitate (colectie de carti, magazine si alte publicatii de specialitate);


• Trasee marcate; trasee tematice, educative.


b) Accesul la interpretare.


Exemplul criteriu:

Turistilor li se ofera posibilitatea de a cunoaste patrimoniul natural si cultural al mediului vizitat.

Operatorul trebuie sa furnizeze cel putin trei posibilitati de interpretare din lista de mai sus, din care, obligatoriu, una din categoria de interpretare personala.



c) Acuratetea informatiei. Informatiile utilizate ca baza de interpretare sunt verificate cu surse credibile.


Exemplul- criteriu:

Acuratetea informatiilor furnizate turistilor se verifica prin raportare la una din sursele urmatoare:

•   Carti sau publicatii de specialitate;

•  Personal specializat (botanisti, ornitologi, silvicultori, manageri ai zonei naturale, sociologi,  antropologi, etc.)

•  Muzee sau gradini zoologice,

• Filme documenlare;

•  Grupuri sau organisme de interes recunoscute;

•  Cursuri / materiale de instruire recunoscute;

• Planuri de management.


Nota: Sursele de informatii oferite de catre operator! turistilor trebuie sa fie recunoscute ca surse credibile (care nu contin inexactitati flagrante ce ar putea creea o imagine falsa turistului despre zona/obiectivul vizitate).


d) Planificarea interpretarii. 


Ca modalitate prin care operatorul ofera turistilor/comunitatii locale informatii despre potentialul zonei, valorile ei naturale si culturale, interpretarea trebuie planificata pentru a raspunde unor obiective specifice.


Exemplul- criteru:


Interpretarea este planificata si conceputa astfel incat  sa reflecte clar:


• Grupul tinta;


• Scopul;


• Temele sau mesajele;


• Structura si succesiunea logica;


• Conceptul de ecotuism;


• Importanta conservarii zonei.


Nota: Grupul tinta reprezinta grupul de turisti carora li se adreseaza produsul ce urmeaza a fi interpretat (ex.copii, adolescenti, aduiti). Interpretarea se va adapta in functie de nivelul grupului caruia i se adreseaza.


e) Nivelul de constientizare si intelegere al personalului.


Exemplu- criteriu:


• Intregul personal ce intra in contact cu ecoturistii are cunostintele de baza referitoare la:


• Valorile naturale si de conservare ale zonei;


• Principiile fundamentale ale ecoturismului si modul in care acestea sunt urmarite in cadrui programului respectiv;


• Comportamentul pe care trebuie sa si-l insuseasca, ca parte a sarcinilor lor, ce ajuta la reducerea impactului operatiunii (ex. evacuarea corespunzatoare a materialelor de curatare, reducerea consumului de apa si curent, etc.) ;


• Comportamentele adecvate pe care si turistii trebuie sa le adopte pentru reducerea impactului asupra mediului (ex : evacuarea mucurilor de tigari / a gunoiului, intrerzicerea colectarii de flora, fauna sau alte esantioane din natura, evitarea hranirii animalelor salbatice, etc.) ; 

 
 • Managementul deseurilor.


f) Instruirea personalului.

 
Intr-un produs ecoturistic, ghizii (ghid local, ghid general, ghid montan,
biolog, geolog) si ceilaiti angajati ce intra in contact cu turistii trebuie sa fie instruiti corespunzator in ecoturism si tehnici de interpretare.


Exemplul- criteriu:


Operatorul a dezvoltat, adaptat sau preluat un program de instruire periodica a personalului ce intra in contact cu turistii, cu materiale ce acopera informatia de baza privind zona vizitata, principiile de ecoturism si comportamentul personalului fata de turisti si fata de mediu.


6.3. PRINCIPIUL DURABILITATII DIN PERSPECTIVA PROTEJARII MEDIULUI  NATURAL


Activitatile de ecoturism si planificarea lor trebuie sa ofere cele mai bune practici de turism si sa reduca impactul produs asupra naturii. Produsul ecoturistic se desfasoara si este condus astfel incat sa conserve si sa puna in valoare mediul natural si cultural in care  are loc, prin recunoasterea si aplicarea practicilor caracteristice turismului durabil.


Elementele principiului durabilitatii sunt:


a) Responsabilitatile si nivelul de cunostinte si constientizare ale personalului. 


Intregul personal care contribuie la realizarea produselor ecoturistice intelege aspectele legate de produs, din perspectiva sarcinilor ce le revin.


b) Plan de actiune in situatii de urgenta, cu impact asupra mediului. 


Toti operatorii trebuie sa analizeze riscurile de impact asupra mediului prezentate de produsele lor.


Exemplu l-criteriu:


Accesul turistilor la o lista cu persoane de contact in caz de urgenta ce cuprinde: serviciul de paza contra incendiilor; administratia ariei naturale; salvamont.


c) Locatia. 


Operatiunile se desfasoara numai in locuri recomandate pentru turism, iar impactui asupra mediului a fost redus.


Exemplul- criteriu:


Activitatile din arile protejate se desfasoara in locuri desemnate prin planul de management al zonei, ca fiind potrivite tipului de activitate sau desemnate ca atare de administratorul/custodele ariei protejate.


d) Planificarea in domeniul protejarii mediului si evaluarea impactului. 


Operatorul este dator sa ia masurile care se impun pentru protectia mediului si sa evalueze impactui pe care il au activitatile sale asupra mediului inconjurator.


e) Impactul asupra peisajului zonei si reabilitarea acesteia. 


Produsul ecoturistic trebuie sa implice o perturbare minima/redusa asupra zonei unde se desfasoara. De asemenea, trebuie sa implice si reabilitarea zonelor afectate, in scopul refacerii proceselor ecologice.


Exemplul- criteriu (pentru cazare si destinatii):


Amenajarea peisagistica a sitului reflecta caracterul mediului natural inconjurator sau un alt sistem natural pe care este centrat produsul.


f) Protectia solului si a apei. 


Intr-un produs ecoturistic trebuie sa se respecte topografia locului, iar
operatiunea ecoturistica nu trebuie sa determine   eroziuni, contaminarea apei, aerului si solului, distrugerea vegetatiei.


Exemplul- criteriu:


Nu se admite depozitarea deseurilor specifice  activitatilor zonei in cazul in care modalitatea de depozitare risca sa polueze apa, aerul, solul.


g) Metode si materiale de constructie. 


In ultima vreme, lucrarile de constructie au largit utilizarea
materialelor reciclate si refolosibile urmarindu-se utilizarea practicilor de reducere a impactului asupra mediului.


Exemplul- criteriu:


Au fost luate masuri pentru reducerea impactului asupra mediului in timpul lucrarilor de constructie si renovare a facilitatilor:


•   Reducerea lucrarilor de excavare si distrugere a solului;


• In incintele de patrimoniu s-au utilizat tehnici de constructie corespunzatoare (traditionale);


•  Utilizarea materialelor de constructie locale (cu exceptia situatilor in care sursele locale duc la marirea impactului);


•   Folosirea materialelor reciclate;


•   Folosirea materialelor bio-degradabile;


•   Ulilizarea energiei regenerabile:


•  Neutilizarea pesticidelor care produc componenti reziduali;


• Folosirea materialelor a caror producere nu a generat gaze cu efect de sera.
Nota.-Facilitatile se refera la constructii, anexe gospodaresti, garduri, constructii utilitare (gaz, canalizare), parcari, wc-uri fixe sau portabile etc.


h) Impactul  vizual.


Exemplul- criteriu:


In cazul constructiilor au fost luate masuri pentru reducerea impactului vizual:


•  La proiectare s-a tinut cont si de minimizarea impactului vizual;


•  Ansamblul arhitectural al cladirilor se incadreaza in peisajul natural;


•  Ansamblul arhitectural al cladirilor se incadreaza in traditia arhitectonica locala;


• Inaltimea constructiei si a structurilor nu depaseste linia copacilor sau este ecranata/mascata de caracteristici/elemente topografice (ex. dealuri, damburi etc);


•  Drumurile sunt mascate de vegetatie sau de elemente topografice sau proiectate astfel incat  impactul vizual sa fie cat mat redus (ex: proiectare in linii curbe):


•   Parcarile auto sunt proiectate si incadrate in peisaj astfel incat impactul vizual sa fie cat mai  redus, eventual avute in vedere solutii alternative astfaltului;


• Culoarea si reflectivitatea suprafetelor exterioare ale elementelor ansamblului arhitectural este compatibila cu peisajul;


•  Vegetatia autohtona afost inclusa in amenajare pentru mascarea facilitatilor.


i) Iluminatl 


Exemplu- criteriu:


Acolo unde lumina naturala nu este corespunzatoare, iluminatul trebuie redus la limita necesara securitatii si a vizibilitatii semnelor  afiselor, prin masuri cum ar fi:


•  Semnalizarea luminoasa este utilizata numai pentru iesirile de urgenta;


•   Spoturile luminoase sunt orientate sub linia orizontului;


•  Nu se utilizeaza cascade de lumina incandescenta in locurile publice;


•  Becuri cu lumina fluorescenta compacta sunt utilizate oriunde este posibil;


j) Alimentarea cu apa si economisirea acesteia. 


Produsele ecoturistice implica utilizarea economica a surselor de apa.


Exemplul- criteriu:


• Masuri ce pot fi luate:


• Robinete cu pastila ;


• Cap de dus cu debit scazut ;


• Debit controlabil al apei toaletei;


• Numai dusuri, nu cazi in camerele de baie;


• Gradini cu consum redus de apa (ex: prin folosirea plantelor autohtone, a sistemelor de picurare a apei, etc) ;


• Colectarea apei de ploaie;


• Reciclarea si refolosirea apei menajere;


• Alte masuri de limitare a cantitatii de apa utilizata:


• Incurajarea clientilor de a folosi mai multe zile prosoapele;


• Atentionari scrise pentru reducerea consumului de apa.


k) Apa reziduala.  Produsul asigura o cantitate de apa uzata si menajera redusa si fara impact semnificativ asupra mediului.


Exemplul- criteriu:


Existenta unui sistem de management al apelor uzate implementat sau in curs de implementare.


l) Zgomotul. Programele ecoturistice ofera turistilor posibilitatea experientei ascultarii sunetelor din natura.


Exemplul- criteriu:


Nivelul obisnuit al zgomotului produs de ansamblul activitatilor (inclusiv telefoane, sisteme de adresare publica. operatiuni de transport, concerte, muzica, echipamente si instalatii mecanice) nu depaseste in mod semnificativ zgomotul de fundal al zonei.


m) Calitatea aerului. Produsele ecoturistice implica o poluare minima a aerului.

Exemplul- criteriu:


In cadrul produsului nu se utilizeaza vehicule de transport motorizate ce produc gaze de esapament in cantitate mare, vizibil daunatoare mediului inconjurator.


n) Reducerea cantitatii de deseuri si gunoi. Produsele ecoturistice implica producerea minima de deseuri.


`Exemplul- criteriu:


•  Se folosesc ambalaje biodegradabile;


•  Se expun numai recipienti reutilizabili sau biodegradabili (ex. pahare);


•   Nu se utilizeaza articole de unica folosinta (ustensile si recipienti) decat in situatii speciale, cei  mult o data/individ/sejur ;


•  Atat personalul cat si turistii sunt incurajati sa participe la programele de colectare, reciclare si  reducere a cantitatii de deseuri.


O)  Utilizarea si consumul energiei (pentru constructii). Activitatile ecoturistice trebuie sa implice un consum minim de energie.


Exemplul- criteriu:


Se pot lua masuri ca:


• Pierderea de caldura prin ferestre si usi este redusa prm etanseizare corespunzatoare, 
• Utilizarea ferestrelor duble si a benzilor izolatoare;


• Un angajat instruit in acest sens este insarcinat cu eficientizarea consumului de energie;


• Caldura este produsa si distribuita prin instalatii cenlrale:


• Tot echipamentul electric este clasa A de energie "energy efficient";


• Cladirea este construita din lem, vaioga sau alt material natural..


p) Utilizarea si consumul de energie (pentru transport)


Exemplul- criteriu:


Pe mai mult de 50% din distanta parcursa in cadrul activitatilor ecoturistice pe plan local, se vor folosi mijloace de transport ecologic: carute/sanii trase de cai, biciclete, mersul pe jos, etc.


q)  Perturbare minima a animalelor salbatice


Exemplul- criteriu:


Produsul nu cuprinde intruziuni deliberate si regulate care sa pravoace perturbari importante ale comportamentului animalelor in habitatele lor naturale.


Nota: Prin astfel de intruziuni se intelege organizarea de excursii in habitatele animalelor salbatice in perioade nerecomandate de specialisti (ex.cuibarit), urmarirea lor de la distante mici, interactiunea directa, daca prin asemenea actiuni s-ar stanjeni activitatea animalelor.


r) Impact minim al luminii in cursul observatiilor in intuneric.


Exemplul- criteriu:


Puterea maxima a sursei de lumima este de 30 W.


Nota: Sursele de lumina pot fi lanterne, lampase sau alte dispozitive luminoase.


s) Impact minim al drumetiilor. Drumetiile cuprind toate activitatile organizate sau plimbari individuale oferite de destinatii.


Exemplul- criteriu:


Este implementata politica de "evacuare a tot ce s-a adus" pentru toate deseurile si gunoaiele, inclusiv pentru resturile de mancare.


ş) Impact minim al taberelor/al locurilor de campare.


 In general, camparile au impact minim asupra mediului. Cu toate acestea, prentru a oferi un produs ecoturistic, trebuie indeplinite cateva masuri.


Exemplul- criteriu:


In ariile naturale protejate se respecta strict regulamentul acestora cu privire la campare. In alte zone, ori de cate ori este posibil, se vor utiliza locurile de campare existente. Daca nu este posibil si trebuie stabilit un nou loc de campare, acesta nu va fi in nici caz intr-o zona cu valoare de conservare ridicata.


t) Impact minim al utilizarii ambarcatiunilor cu motor.


Exemplul- criteriu:


In cazul utilizarii ambarcatiunilor cu motor, se folosesc doar trasee permise pentru ambarcatiunile cu motor.


ţ) Impact minim al ambarcatiunilor fara motor.


Exemplul- criteriu:


Transportul ambarcatiunilor se va efectua pe traseele stabilite/recomandate de administratorul ariei naturale pentru reducerea deteriorarii de lunga durata a mediului.


u) Impact minim al utilizarii aparatelor de zbor cu motor. 


Produsul care utilizeaza aparatele de zbor cu motor trebuie sa aiba un impact minim asupra mediului.


Exemplul- criteriu:


•  Zborul deasupra ariilor protejate se executa la minimum 300 m sau la altitudinea stabilita de administratorul ariei nalurale;


•   Se respecta regulile privitoare la observrea vietii salbatice


•  Utilizarea aparatelor de zbor cu motor nu afecteaza negativ experienta in natura a altor turisti;


•  Se utilizeaza masuri pentru reducerea impactului produs de scurgeri de u1ei si combustibil;


•  Alimentarea aparatului nu are loc in zone cu valoare ridicata de conservare.


v) Impact minim al escaladei si catararii. 


Produsul care utilizeaza catararea si escalada trebuie sa aiba impact minim asupra mediului.


Exemplul- criteriu:


• Se efectueaza numai pe traseele omologate si unde este cazul, acceptate de administratorul zonei;


•  Se evita montarea excesiva a echipamentului fix;


•   Se evita utilizarea excesiva a magneziului/cretei;


•   Se evita deteriorarea stancii;


•   Se evita zonele de interes geologic, cultural sau de alta natura stiintifica;


•  Accesul la stanca se face numai pe potecile existente;


x) Impact minim al speoturismului: pesteri amenajate.


Exemplul- criteriu:


Anterior intrarii in pestera s-au luat urmatoarele masuri pentru controlul comportamentului turistilor:


•  Turistii sunt indrumati sa nu deranjeze coloniile de lilieci si sa nu atinga sau sa miste decoratiunile
   specifice pesterii, fosilele, formele de viata, sedimentele sau cursurile de apa;


•  Turistii sunt informati ca este necesar sa evacueze tot gunoiul si ca nu este permisa lasarea in pestera a nici unui tip de deseuri (inclusiv cele biodegradabile) si nici a excrementelor:


•  Turistii sunt informati ca fumatul este interzis iar consumul de alimente este permis numai in cazul unor ture lungi si dificile.


y) Impact minim al speoturismului : pesteri neamenajate


Exemplul- criteriu:


Dimensiunea maxima a unui grup este 10 (inclusiv ghidul) daca nu se specifica altceva in planul de management.


z)Impact minim al scufundarilor.


Exemplul- criteriu:


• Turistii incepatori ce nu stapinesc bine controlul flotabilitatii nu vor putea efectua scufundari decit in locurile unde contactul cu fundul apei nu provoaca distrugerea substratului, florei,  faunei;


•  Nici o vietate subacvatica nu va fi atinsa, urmarita sau incomodata in actiunile naturale pe care  le desfasoara;


•   Sint strict interzise activitatile de pescuit subacvatic;


z) Impact minim al turismului ecvestru sau cu transport animal.

Exemplul- criteriu:


Ca masuri pentru evitarea impactului negativ asupra mediului, mentionam:


•  Traseele in zonele naturale sunt alese in functie de recomandarile administratorului zonei;


•  Animalele sunt in conditie buna inainte de plecare:


•  Copitele, cozile si pielea animalelor sunt curate (nu prezinta seminte si material vegetal) inainte de intrarea in zonele cu valoare mare de conservare;


• Hrana animalelor este curata, aprobata de administratorul ariei si pentru hranire se folosesc  saci;


• Oriunde este posibil, animalele vor fi mentinute pe cararile stabilite si drumurile existente,  circuland pe centrul potecii pentru a se evita largirea acesteia;


•  In cazul in care nu exisia poteci, se recurge la urmatoarele proceduri:


- calaretii se imprastie in evantai in zonele inierbate sau cu sol  moale;

- calaretii traverseaza cursurile de apa numai in locurile stabilite, la un unghi de 90° fata de mal, etc.


6.4. PRINCIPIUL CONTRIBUTIEI  LA  CONSERVARE


Produsul ecoturistic trebuie sa contribuie in mod pozitiv la conservarea ariilor naturale. Ecoturismul implica participarea la conservarea ariilor naturale vizitate. oferind modalitati constructive, management si conservarea acestora (ex: oferirea ajutorului financiar in actiunile de reabilitare, strangerea deseurilor lasate de turisti sau contributia catre organizatiile de conservare).


Exemplul- criteriu:


•  Includerea in programul turistic a unei activitati practice de conservarea naturii;


•  Participarea activa intr-o actiune/proiect de conservarea naturii;


•  Oferirea unei donatii/sponsorizari pentru un protect/actiune de conservare a naturii, etc


6.5. PRINCIPIUL CONTRIBUTIEI CONSTRUCTIVE LA DEZVOLTAREA COMUNITATILOR LOCALE


Comunitatea locala este, de multe ori parte integranta a produsului ecoturistic. Astfel, de beneficiile ecoturismului trebuie sa se bucure si comunitatea locala prin: folosirea ghizilor locali, cumpararea de bunuri si servicii; folosirea facilitatilor locale.


Exemplul- criteriu:


• Folosirea servicilor ghizilor locali pentru prezentarea atractiilor locale semnificative si
pentru pregatirea sistematica a altor ghizi;


• Folosirea servicilor altor persoane fizice de pe plan local (ex. personal pentru bucatarie,
transport, etc) ;


• Incurajarea achizitionarii de produse locale, altele decat suveniruri;


• Folosirea altor servicii locale: pensiuni; inchiriat biciclete, carute etc;


• Incurajarea twistilor (delete: pentru) sa cumpere suveniruri produse local:


• Contributie financiara pentru crearea de infrastructura locala sau evenimente locale ( ex.
festivale si alte sarbatori traditionale locale);


6. 6. PRINCIPIUL SENSIBILTATII FATA DE CULTURILE SI TRADITIILE LOCALE


Desi accentul in ecoturism se pune pe valorile naturale ale regiunii, multe din aceste regiuni au si o importanta valoare culturala.


Activitatile de ecoturism si planificarea lor trebuie sa asigure o reducere a impactului negativ asupra comunitatii locale vizitate si asupra stilului ei de viata, oferind in acelasi timp contributii constructive pe termen lung acestor comunitati. In consecinta , produsul ecoturistic trebuie sa puna in evidenta si componenta culturala a ariei vizitate si sa contribuie la conservarea acestei componente.


Exemplul- criteriu:


Informarea turistilor cu privire la conduita ce trebuie adoptata in interiorul comunitatilor vizitate.


6.7. PRINCIPIUL GRADULUI  DE  SATISFACERE A TURISTILOR


Produsul ecoturistic trebuie sa raspunda asteptarilor turistilor. In dezvoltarea produselor ecoturistice trebuie avut in vedere faptul ca, in general, potentialii turisti din acest domeniu au un nivel ridicat de educatie si de asteptari. Astfel, gradul de satisfacere legat de produsul ecoturistic este esential, experienta oferita trebuind sa indeplineasca sau chiar sa depaseasca gradul de asteptare al turistilor.


Exemplul- criteriu:


Existenta unui mecanism de evaluare a satisfacerii asteptarilor turistilor si de procesare a rezultatelor (chestionar de evaluare).


6. 8. PRINCIPIUL  MARKETINGULUI  CORECT


In cadrul produsului, se urmareste realizarea unui marketing corect, ce duce la asteptari realiste.


Marketingul pentru produsul ecoturistic trebuie sa ofere clientilor informatii complete si responsabile care sa conduca la cresterea respectului pentru mediul natural si cultural al zonelor vizitate si a gradului de satisfacere a turistilor.


Exemplul- criteriu:


Se va urmari concordanta intre imaginea produsului creata de marketing si realitate in ceea ce priveste:


• Caracterislicile care descriu zona vizitata:


• Valorile recunoscute care duc la un statut special at zonei vizitate (ex. specii protejate sau pe cale de disparitie, statut de patrimoniu UNESCO etc);


• Principalele activitati permise desfasurate de turisti (ex. schi, camping etc);


• Serviicii si/sau facilitati oferite;


• Numarul de turisti intr-un grup care experimenteaza produsul;


• Capacitatea de transport sau cazarea folosite;

7. Cine sunt turistii sau vizitatorii?


Nu trebuie sa uitam ca :


•  sunt oameni, sunt diferiti si au nevoi diverse


•  ii avem in preajma pentru ca au venit sa se simta bine.

Tipuri de turisti/vizitatori (Plog, 1973, 1991 in D. Pearce, Tourism Today, A Geographical Analysis, 1995)

                 Tipul psihocentric
                                    Tipul alocentric

· Prefera sa se simta familiar ;

· Ii plac locurile si activitatile cunoscute ;

· Nivel scazut de activitati ;

· Adeseori prefera destinatii la care pot ajunge cu masina ;

· Prefera statiunile turistice cu hoteluri,restaurante si magazine ;

· De obicei turul este un pachet standard,cu program fix.

· 
Prefera zonele neturistice

· Ii face placere sa descopere noi destinatii ;

· Inainte ca sa fie descoperite de altii;

· Prefera destinatiile noi;

· Nivel ridicat de activitati;

· Cazarea nu trebuie sa fie facuta in

      hoteluri luxoase

· Prefera putine atractii turistice
· Se bucura sa intalneasca si sa intre in

· contact cu oamenii locului;

· Aranjamentul turului de obicei este
minim: transportul si cazarea ii permite o mare libertate si flexibilitate.


De fapt nu exista o delimitare clara a categoriilor de turisti/vizitatori: comportamentul poate varia de la individ la individ si chiar in timp, la aceeasi persoana

psihocentric

centric

alocentric



semi psihocentric

semi alocentric

Trebuie sa tinem cont ca sub denumirea generica de turist/vizitator se afia o gama extrem de variata de persoane cu diverse dorinte, atitudini, cunostinte si nevoi.


8. Cine sunt si ce isi doresc ecoturistii (din Summary of the Ecotourism Market Prospects in Europe and North America, de Helder Tomas, 2002, OMT)

Cine sunt ecoturistii:


In general


•  au 30-59 ani,


•   studii superioare,


•  venituri peste medie.


Cererea ecoturistilor pentru servicii de calitate:


•   ghizi locali excelenti;


•   grupuri mici;


•  program educativ;


•   mancare de calitate bazata pe produse naturale;


•  zone neaglomerate;


•   spatii de cazare de calitate (pensiuni locale);


•   conservarea naturii.


9. Cum putem atinge un nivel ridicat de satisfactie a turistilor?


Regula generala:


Politica generala a organizatiei ce o reprezentam, transpusa in produsul ecoturistic sa fie orientata spre client in toate fazele:


1. faza 0: crearea unui produs turistic ce trebuie sa fie gandit si directionat specific pe categoriile de clienti (ce ii dorim);


2. faza 1: primul contact si dezvoltarea comunicarii (direct cu un client sau cu o agentie de turism);


3. faza 2: prima intalnire cu turistii si derularea programului;


4. faza 3: evaluarea si monitorizarea gradului de satisfactie.


•   Starea de implinire este data atunci cand nivelul aptitudinilor clientului este atins de nivelul provocarii' din program (matching the skills with challenges brings to the 'flow', optimal challenge, Csiksentmihalyi, 1990, "Flow").


•   Interpretare adecvata nivelului de intelegere si cunostinte al turistilor.


•   Serviciile de cazare si masa de buna calitate.


•   Bun nivel al interactiunilor sociale:


•   In interiorul grupului;


•   Intre ghid si personele din grup;


•  Intre grup si comunitatile locale.


10. Planificarea activitatii de turism si recreere in arii protejate si alte zone naturale


De ce trebuie planificate?


Scadem posibilitatea aparitiei conflictelor:


-Intre conservarea naturii si activitati de turism si recreere;


-Intre diverse tipuri de turisti/vizitatori;


-Intre diverse activitati turism versus alte activitati;


-Intre diverse tipuri de activitati turistice si recreative (ex. turism de masa si ecoturism);


-Intre turisti/vizitatori si localnici.


Spectrul de Oportunitati pentru Recreere (Recreation Opportunity Spectrum, ROS) (B. Driver, 1987, The ROS Planning Systems: Evolution, Basic Concepts and Research Needed) 


Carhart (1920) si Leopold (1921) au fost printre primii americani care au propus linii directoare pentru ca administrarea padurilor nationale sa cuprinda diverse tipuri de recreere si oportunitati de a te bucura de salbaticie (types of recreation and •wilderness opportunities)

In 1962, Biroul de Recreere in Natura din SUA (US Bureau of Outdoor Recreation) propune un sistem axat pe nevoia de a pastra diferite Oportunitati de activitati (to preserve choice options/or different types of activity opportunities)

Cele trei componente ale ROS:


a). Oportunitatea de a alege o locatie corespunzatoare;


b). Oportunitatea de a desfasura o activitate;


c). Oportunitatea de a dobandi o experienta dorita.


In general in planificarea activitatilor intr-o zona naturala suntem tentati sa abordam prin prisma componentei 1 si 2. Insa nu trebuie sa neglijam componenta 3: oportunitatea de experiente.


Ecoturismul nu este singura forma de turism practicata intr-o zona naturala. 
De aceea o buna planificare a activitatilor turistice si de recreere trebuie avuta in vedere pentru a nu micsora oportunitatile ROS de desfasurare a ecoturismului.


11. Ce activitati ecoturistice pot fi dezvoltate

•  Vizionare de imagini de pasari (birdwatching);


•  Vizionare de imagini animale salbatice (wildlife watching);


•  Drumetii (programe) tematice;


•  Calarie;


•  Vizitare de pesteri (caving);


Alte activitati in aer liber:


•  plimbare cu bicicletele;


•  ture pe schiuri de fond sau cu rachete de zapada;


•  plimbari cu caruta, cu sania.


12. Marketingul si canalele de comunicare pentru promovarea ecoturismului si a altor forme de turism compatlbile (din Summon' of the Ecolourism Market Prospects in Europe and North America, de Helder Tomas, 2002, OMT)

Formele cele mai frecvente de marketing:


- Din-gura-in-gura (word of mouth) cea mai importanta;


- Internet;


- Agentiile de turism (cele mai importante surse de informatii pentru ecoturistii din SUA);


- Targuri specializate;


- Afinitatea la organizatii de conservare, turism responsabil, organizatii de dezvoltare a ecoturismului;


- Cataloagele agentiilor de turism specializate.


Important:


• asocierea in definirea unei destinatii: administratii de arii protejate cu comunitatea locala si cu agentii de turism;


• asocierea cu sectorul agentiilor specializate in ecoturism care pot face marketingul zonei.


Formele cele mai frecvente de rezervari:


• Rezervarile sunt facute de obicei prin intermediul agentiilor de turism specializate pe ecoturism.


•  Rezervari prin Internet.

